turjo4nis/wikipedia-bn-dump-20250701 huggingface dataset:
ইসমাইল দরবার

ইসমাইল দরবার (জন্ম: ১ জুন ১৯৬৪) একজন ভারতের চলচ্চিত্র জগতের এক জনপ্রিয়মুখ। তিনি একাধারে গীতিকার এবং বেহালাবাদক। তিনি ২০০৯ সালে বিগ বস ৩ এর একজন প্রতিযোগী ছিলেন।

পেশাজীবন 
ইসমাইল দরবার গুজরাতের সুরাটে জন্মগ্রহণ করেন। তিনি বহু বছর ভারতীয় সঙ্গীত পরিচালক লক্ষিকান্ত পিয়ারেলাল, কল্যালজি আনান্দজি, বাপ্পি লাহড়ি, রাজেশ রোশস, আনান্দ-মিলিন্দ, নাদিম-শ্রাবান, জতিন-ললিত এবং এ. আর. রহমান এর তত্ত্বাবধানে বেহালাবাদক হিসেবে কাজ করেন।

চলচ্চিত্রের তালিকা

সঙ্গীত পরিচালক হিসেবে

তথ্যসূত্র

বহিঃসংযোগ 
 

১৯৬৪-এ জন্ম
জীবিত ব্যক্তি
বিগ বসের (হিন্দি টিভি ধারাবাহিক) প্রতিযোগী
শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ সঙ্গীত পরিচালক বিভাগে স্ক্রিন পুরস্কার বিজয়ী
ভারতীয় পুরুষ সুরকার
ভারতীয় চলচ্চিত্র সঙ্গীত সুরকার
রিপুয়ারীয় উইকিপিডিয়া

রিপুয়ারীয় উইকিপিডিয়া () হচ্ছে অনলাইন বিশ্বকোষ উইকিপিডিয়ার রিপুয়ারিয়া ভাষার সংস্করণ। ২০০৫  সালে যাত্রা শুরু হয় এই উইকিপিডিয়ার এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে এবং সর্বমোট সম্পাদনা সংখ্যা  টি।

ইতিহাস

প্রস্তুতি পর্যায়
কলোগনিয় ভাষার উইকিপিডিয়া নিয়ে প্রথম আলোচনা অথবা  সকল রিপুয়ারিয় ভাষার উইকিপিডিয়া খোলার ব্যাপারে ২০০৪ সালে জার্মান উইকিপিডিয়ায় আলোচনা শুরু হয়। জার্মানীর কলোগনি জেলার লোকেরা এবং এর সংলগ্ন রাইনল্যান্ড-প্যালাটিনেট, বেলজিয়াম এবং নেদারল্যান্ডসের কিছু বাসিন্দা রিপুয়ারিয় ভাষায় কথা বলে।
WiKoelsch লোগো

২০০৫ সালের প্রথমভাগে ধারণাটি প্রতিষ্ঠা পায় এবং অবদানকারীদের ছোট একটি দল কাজ করার ব্যাপারে আগ্রহী হয়। তাদের একজন তার নিজের সার্ভারে মিডিয়াউইকি ইনস্টল করেন এবং এটা wikoelsch.dergruenepunk.de  ডোমেইনের অধীনে একই বছরের ৬ জুলাই অবদান রাখতে আগ্রহীদের জন্য উন্মুক্ত করে দেন। শুরুর দিকে কিছুটা ধীর গতিতে কাজ চললে ঐ বছরের বাকী সময়ের মধ্যে ১০০০ পৃষ্ঠা তৈরী হয়। তার অধিকাংশই অসম্পূর্ণ পাতা এবং দ্ব্যর্থতানিরসন পাতা।

২০০৪ সালে রিপুয়ারীয় ভাষায় উইকিপিডিয়া চালু করার ব্যাপারে একটি অনুরোধ করা হয়েছিলো। যা একটি আলোচনার সূচনা করে এবং শেষ পর্যন্ত ঐ বছরের ক্রিসমাসের দুদিন আগে উইকিমিডিয়া ফাইন্ডেশনের বোর্ড অভ ট্রাস্টিজ অনুরোধটি গ্রহণ করে । একাধিক রিপুয়ারীয় ভাষা প্রচলিত থাকায় এটা কলোগনিয় ভাষাকেই প্রাধান্য দেয়। ISO 639 জয়েন্ট এডভাইসরি কমিটি ISO 639-2 তে ksh যোগ করতে এবং সেই সময়ে রিপুয়ারীয়র জন্য কোড তৈরী করতে অস্বীকার করে।

২৪ মার্চ ২০০৫ থেকে নতুন উইকি  ksh.wikipedia.org ডোমেইনের অধীনে পথ চলা শুরু করে।

স্থানান্তর
উইকিপিডিয়া ডোমেইনের অধীনের নতুন উইকি যাত্রা শুরু করলে প্রথম দিকে কিছু পাতা কপি করে নিয়ে যাওয়া হয়। কপি করে নিয়ে যাওয়া দীর্ঘায়িত হচ্ছিলো। কারণ এক  SQL server থেকে অন্যটিতে সরাসরি ডাটা স্থানান্তর সম্ভব নয়। সেজন্য নতুন তৈরী করা মিডিয়াউইকির আমদানি রপ্তানি ফিচার ব্যবহার করা হয়। কিছু বাগ এবং প্রতিকূলতা সামনে আসলেও সেগুলোকে উৎরানো সম্ভব হয়।

তথ্যসূত্র

বহিঃসংযোগ 

  রিপুয়ারীয় উইকিপিডিয়া
  রিপুয়ারীয় উইকিপিডিয়ার মোবাইল সংস্করণ

ভাষা অনুযায়ী উইকিপিডিয়া
২০০৫-এ প্রতিষ্ঠিত ইন্টারনেট সম্পত্তি
হরদাস ভিলজোয়েন

জিসি ভিলজোয়েন (; জন্ম: ৬ মার্চ, ১৯৮৯) ট্রান্সভাল প্রদেশের উইটব্যাংক এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে লায়ন্সের পক্ষে খেলে থাকেন। এছাড়াও, টাইটান্স, ইস্টার্নস, কেন্ট ও ডার্বিশায়ারের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট বোলার ও ডানহাতে নিচেরসারিতে ব্যাটিং করে থাকেন হরদাস ভিলজোয়েন।

আন্তর্জাতিক ক্রিকেট 
২০১৫ সালের শেষ তারিখে কাইল এ্যাবটের অনুপস্থিতিতে দক্ষিণ আফ্রিকা দলে প্রথমবারের মতো অন্তর্ভুক্ত হন। ১৪ জানুয়ারি, ২০১৬ তারিখে সফরকারী ইংল্যান্ডের বিপক্ষে সিরিজের তৃতীয় টেস্টে অভিষেক ঘটে তার। প্রথম বলেই ইংরেজ অধিনায়ক অ্যালাস্টেয়ার কুকের উইকেট তুলে নেন। এরফলে টেস্ট ক্রিকেটের ইতিহাসে ২০তম খেলোয়াড় হিসেবে প্রথম বলেই উইকেট নেয়ার সবিশেষ কৃতিত্ব প্রদর্শন করেন।

কাউন্টি ক্রিকেট 
আগস্ট, ২০১৬ সালে সংক্ষিপ্তকালের জন্য ইংরেজ কাউন্টি ক্রিকেটে অংশ নেন। ২০১৬ সালের কাউন্টি চ্যাম্পিয়নশীপের মৌসুমের শেষ চারটি খেলায় কেন্টের সাথে চুক্তিবদ্ধ হন। ২৩ আগস্ট কাউন্টি চ্যাম্পিয়নশীপে অভিষেক ঘটিয়ে প্রথম দিনেই পাঁচ উইকেট লাভের অধিকারী হন। ব্রিস্টলে অনুষ্ঠিত ঐ খেলায় কেন্টের প্রতিপক্ষ ছিল গ্লুচেস্টারশায়ার। স্ট্রাইক বোলার হিসেবে ঘণ্টায় ৯০ মাইলেরও অধিক গতিবেগে বোলিং করতে সক্ষমতা দেখিয়েছেন। ২৬ গড়ে ৩৬৭টি প্রথম-শ্রেণীর উইকেট লাভ করেছেন।

কোলপ্যাক নিয়ম-কানুনের আওতায় ডার্বিশায়ারের পক্ষে চুক্তিবদ্ধ হন। এরফলে বহিরাগতবিহীন অবস্থায় ডার্বিশায়ারের পক্ষে খেলবেন। তিন বছরের জন্য চুক্তিতে স্বাক্ষর করেন। ডার্বিশায়ারের পক্ষে সকল স্তরের ক্রিকেট খেলবেন। ২০১৯ সালে এ চুক্তি বলবৎ থাকবে। তিনি স্পিনার ইমরান তাহিরের শূন্যতা পূরণ করবেন। দক্ষিণ আফ্রিকান ক্রিকেটার্স অ্যাসোসিয়েশনের ঘরোয়া এমভিপি র‌্যাঙ্কিং প্রথায় বর্তমানে এক নম্বরে অবস্থান করছেন। ২০০৮ সালে অভিষেক মৌসুমের ৯২ উইকেট দখলের পর অদ্যাবধি ২৬ গড়ে ৩৬৭ উইকেট লাভ করেন। ১১৯টি সীমিত ওভারের খেলায় ২৭ গড়ে ১৫৮ উইকেট তুলে নেন। তন্মধ্যে তার সেরা বোলিং পরিসংখ্যান হচ্ছে ৬/১৯।

তথ্যসূত্র

আরও দেখুন 
 অ্যালাস্টেয়ার কুক
 দক্ষিণ আফ্রিকা জাতীয় ক্রিকেট দল
 আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

বহিঃসংযোগ 
 
 

১৯৮৯-এ জন্ম
ইস্টার্নসের ক্রিকেটার
কেন্টের ক্রিকেটার
জীবিত ব্যক্তি
টাইটান্সের ক্রিকেটার
ডার্বিশায়ারের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
লায়ন্সের ক্রিকেটার
চট্টগ্রাম চ্যালেঞ্জার্সের ক্রিকেটার
পাঞ্জাব কিংসের ক্রিকেটার
লাহোর কালান্দার্সের ক্রিকেটার
ডারবান'স সুপার জায়ান্টসের ক্রিকেটার
প্রিটোরিয়া ক্যাপিটালসের ক্রিকেটার
মুলতান সুলতান্সের ক্রিকেটার
বিশাল-শেখর

বিশাল-শেখর,বিশাল দাদলানি এবং শেখর রাভজিয়ানি,  ভারতীয় দ্বৈত সঙ্গীত পরিচালক। তারা হিন্দি, তেলুগু এবং মারাটি চলচ্চিত্রে কাজ করেছেন।তাদের কাজের মধ্যে অন্যতম হল ঝঙ্কর বিটস (২০০৩), দাস (২০০৫), ব্লাফমাস্টার (২০০৫), আই সী ইউ (২০০৬), লেফ্ট রাইট লেফ্ট  (২০০৬), ওম শান্তি ওম (২০০৭), বাচনা এ হাসিনো (২০০৮), দোস্তানা (২০০৮), আঞ্জানা আঞ্জানি (২০১০), রা ওয়ান (২০১১), স্টুডেন্ট অব দি ইয়ার (২০১২), চেন্নাই এক্সপ্রেস (২০১৩), ব্যাঙ্গ ব্যাঙ্গ! (২০১৪) এবং হ্যাপী নিউ ইয়ার (২০১৪)। তাঁরা যৌথভাবে ফিল্মফেয়ার আর ডি বর্মণ পুরস্কার এ ভূষিত হন।

ডিস্কোগ্রাফি

তথ্যসূত্র

বলিউডের নেপথ্য সঙ্গীতশিল্পী
সা রে গা মা পা অংশগ্রহণকারী
ভারতীয় রেকর্ড প্রযোজক
ভারতীয় সঙ্গীতশিল্পী-গীতিকার
সাইলেসীয় উইকিপিডিয়া

সাইলেসীয় উইকিপিডিয়া (সাইলেসীয়: Ślōnskŏ Wikipedyjŏ) হচ্ছে অনলাইন বিশ্বকোষ উইকিপিডিয়ার সাইলেসীয় ভাষার সংস্করণ। ২৬ মে ২০০৮ সালে যাত্রা শুরু হয় এই উইকিপিডিয়ার এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে এবং সর্বমোট সম্পাদনা সংখ্যা  টি।

ইতিহাস
২০০৬ সালে সর্বপ্রথম সাইলেসীয় উইকিপিডিয়ার চালুর উদ্যোগ নেওয়া হয়। কিন্তু আলোচনা পাতার নেতিবাচক মন্তব্যের কারণে প্রস্তাবণাটি বাতিল হয়ে যায়।

তথ্যসূত্র

বহিঃসংযোগ 

 সাইলেসিয় উইকিপিডিয়া
  সাইলেসিয় উইকিপিডিয়ার মোবাইল সংস্করণ

ভাষা অনুযায়ী উইকিপিডিয়া
২০০৮-এ প্রতিষ্ঠিত ইন্টারনেট সম্পত্তি
রওশন বিবির দরগাহ

রওশন বিবির দরগাহ হল পশ্চিমবঙ্গের উত্তর চব্বিশ পরগণার বসিরহাটের বাদুড়িয়া থানার তারাগুনিয়া গ্রামে ইছামতি নদীর পশ্চিমতীরে অবস্থিত পীরানী বিবি রওশনের সমাধি দরগাহ।

রওশন বিবি
রওশন বিবি বা রওশনারা বিবি ছিলেন চতুর্দশ শতকের গোড়ার দিকে ইসলাম ধর্ম প্রচারের উদ্দেশ্যে সৌদি আরব থেকে বাংলায় আগত সুফি সন্ত পীর গোরাচাঁদের (সৈয়দ  আব্বাস আলী) কনিষ্ঠা সহোদরা , পিতা হজরত করিম উল্লাহের একমাত্র কন্যা। তার জন্ম আরবের মক্কা শহরে ১২৭৯/৮০ খ্রিষ্টাব্দে এবং মৃত্যু দক্ষিণ বাংলার কাথুলিয়া পরগনার তারাগুনিয়া গ্রামে ১৩৪২ খ্রিষ্টাব্দে। কথিত আছে, এই অঞ্চলের বিখ্যাত কৃষকবিদ্রোহের নেতা তিতুমীরের পূর্বপুরুষের সঙ্গে তার বিবাহ হয়েছিল।

রওশনারা তার ভ্রাতার সন্ধানে সৌদি আরব থেকে প্রথমে ভারতবর্ষের দিল্লি, তারপর দক্ষিণ বাংলার কাথুলিয়া পরগনায় আসেন। তার মুর্শিদের নির্দেশ ছিল, যে স্থানে তিনি দিনের বেলায় আকাশে তারা দেখতে পাবেন, সেখানে তার আস্তানা বানাতে। সম্ভবত এই ঘটনার স্মৃতিতেই গ্রামটির নাম 'তারাগুনিয়া' রাখা হয়।

দরগাহের বার্ষিক উৎসব 
প্রতিবছর চৈত্র মাসের কৃষ্ণা-ত্রয়োদশীতে তারাগুনিয়া গ্রামে পীরানী রওশনের উৎসব উপলক্ষে দরগাহ-প্রাঙ্গনে ১০/১২ দিন ব্যাপী বিরাট মেলা বসে। মেলায় কাওয়ালি গান, নানারকম বাজনা ও বাউল গানের হাট বসে। এছাড়া, ফাল্গুন মাসে হাড়োয়ার পীর গোরাচাঁদের দরগাহের উৎসবের সময়ও এখানে একটি অনুষ্ঠান ও মেলা বসে। প্রচলিত রীতি অনুযায়ী, পীর গোরাচাঁদের সেবায়েত এসময় হাড়োয়া থেকে ফুল, ফল, মিষ্টি তারাগুনিয়ায় পাঠিয়ে দেন। শোনা যায়, নদিয়ার মহারাজা কৃষ্ণচন্দ্র রায় প্রায় তিন শতাধিক বিঘা জমি পীরানী রওশনের নামে পীরোত্তর দান করেছিলেন।

আরও দেখুন
শাহ জালাল
পীর একদিল শাহের দরগাহ
পীর গোরাচাঁদ
পীর সাহান্দীর দরগাহ
পীর হজরত শফিকুল আলম
পীর বড়খাঁ গাজী
পীর ঠাকুরবর
পাগল পীর

তথ্যসূত্র

পশ্চিমবঙ্গের সংস্কৃতি
বাংলার সংস্কৃতি
পশ্চিমবঙ্গের দরগাহ
বসিরহাট
ক্রিমীয় তাতার উইকিপিডিয়া

ক্রিমীয় তাতার উইকিপিডিয়া হচ্ছে অনলাইন বিশ্বকোষ উইকিপিডিয়ার ক্রিমিয় তাতার ভাষার সংস্করণ। ২০০৮ সালে যাত্রা শুরু হয় এই উইকিপিডিয়ার এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে এবং সর্বমোট সম্পাদনা সংখ্যা  টি।

ইতিহাস
 জানুয়ারি ১২, ২০০৮ - ১ম নিবন্ধ
 জানুয়ারি ২১, ২০০৮ - ৫৫৭ নিবন্ধ
 অক্টোবর, ২০, ২০১০ - ১০০০ নিবন্ধ
 মে ১৬, ২০১৪ - ৪০৩৫ নিবন্ধ

তথ্যসূত্র

বহিঃসংযোগ 

 ক্রিমিয় তাতার উইকিপিডিয়ার পরিসংখ্যান 
 ক্রিমিয় তাতার উউইকিপিডিয়া 
 ক্রিমিয় তাতার উইকিপিডিয়ার মোবাইল সংস্করণ 

ভাষা অনুযায়ী উইকিপিডিয়া
২০০৮-এ প্রতিষ্ঠিত ইন্টারনেট সম্পত্তি
মালতী চৌধুরী

মালতী চৌধুরী (২৬ জুলাই,১৯০৪―১৫ মার্চ, ১৯৯৮) ছিলেন মহাত্মা গান্ধী ও রবীন্দ্রনাথের ঘনিষ্ঠ সহযোগী। বিশিষ্ট সর্বোদয় নেত্রী ও  সমাজসেবী।

জন্ম ও প্রারম্ভিক জীবন 

মালতী চৌধুরীর জন্ম ব্রিটিশ ভারতের কলকাতার এক অবস্থাপন্ন ব্রাহ্মপরিবারে। পিতা কুমুদনাথ সেন ছিলেন ব্যারিস্টার। মাতা স্নেহলতা সেন। তাঁদের পৈতৃক নিবাস ছিল অধুনা বাংলাদেশের ঢাকা বিক্রমপুরের কামারখাড়ায়। তবে তাঁদের পরিবারের সকলে বিহারের শিমুলতলায় চলে আসেন। মাত্র আড়াই বৎসর বয়সে তার পিতার মৃত্যু হয় এবং তার মা-ই তাঁকে প্রতিপালন করেন। ১৯২১ খ্রিস্টাব্দে ১৬ বছর বয়েসে মালতি চৌধুরী শান্তিনিকেতনে আসেন। সেখানে পড়াকালীন সরাসরি রবীন্দ্রনাথ ঠাকুরের সংস্পর্শে এসেছিলেন। ওড়িষ্যার একদা মুখ্যমন্ত্রী নবকৃষ্ণ চৌধুরীর সাথে তার বিবাহ হয় ১৯২৭ সালে শান্তিনিকেতনে।

অহিংস আন্দোলন 
মহাত্মা গান্ধীর প্রভাবে তিনি ১৯৩০-এ অসহযোগ আন্দোলনে যোগ দেন এবং গ্রেপ্তার হয়ে ভাগলপুর সেন্ট্রাল জেলে প্রেরিত হন। ১৯৩২ খৃষ্টাব্দে হাজারিবাগ জেলে ছিলেন। ৪২ এর ভারত ছাড়ো আন্দোলনেও অংশ নিয়ে কারাবাস করেছেন।

সামাজিক কাজ 
সর্বোদয় নেত্রী হিসেবে তার পরিচিতি ছিল। স্বাধীনতার পর দরিদ্র, দলিত, আদিবাসী হরিজন ছেলেমেয়েদের সেবাকার্যে আত্মনিয়োগ করেন। উৎকল কংগ্রেস শ্রমজীবী কর্মী সংঘ গঠন করেন তিনি। গ্রামের কৃষকদের উন্নতির স্বার্থে, সংস্কার ও জনকল্যাণকর কর্মসূচি নিয়েছেন, সংগঠন তৈরি করেছিলেন। গান্ধীজীর পদযাত্রাতে উড়িষ্যা রাজ্যে সঙ্গী হন। ১৯৪৭ সালে কিছুকালের জন্যে উড়িষ্যার প্রদেশ কংগ্রেস সভানেত্রী হয়েছিলেন। ১৯৭৫ খৃষ্টাব্দে দেশজোড়া জরুরী অবস্থা জারী হলে তার বিরুদ্ধে পথে নামেন এবং ৭১ বছর বয়েসে তাকে ছয় মাসের জন্যে কারারুদ্ধ হতে হয়। আচার্য বিনোবা ভাবের ভূদান আন্দোলনেও তার সক্রিয় অংশগ্রহণ ছিল।

সম্মান 
উড়িষ্যা সরকার তাকে 'উৎকল রত্ন' সম্মানে ভূষিত করে। ঠাকুর সাহিত্য পুরস্কার, দেশিকোত্তম, শিশু কল্যাণমূলক কাজে জাতীয় পুরস্কার পেয়েছেন। সমাজসেবামূলক কাজের জন্যে তিনি ১৯৮৮ সালে যমুনালাল বাজাজ পুরস্কারে সম্মানিত হলেও তা নিতে অস্বীকার করেছিলেন।

মৃত্যু 
১৫ মার্চ ১৯৯৮ সালে ৯৩ বছর বয়েসে তার মৃত্যু হয়।

তথ্যসূত্র 

১৯০৪-এ জন্ম
১৯৯৮-এ মৃত্যু
কলকাতার ব্যক্তি
শান্তিনিকেতনের সাথে যুক্ত ব্যক্তি
ভারতীয় বিপ্লবী
নারী বিপ্লবী
ভারতীয় নারীবাদী
ওড়িশার সমাজকর্মী
ভারতীয় নারী স্বাধীনতা কর্মী
ভারতীয় নাগরিক অধিকার কর্মী
ভারতের গণপরিষদ সদস্য
বিক্রমপুরের ব্যক্তি
গান্ধীবাদী
ব্রিটিশ ভারতের বন্দি ও আটক
ওড়িশার ভারতীয় স্বাধীনতা কর্মী
বিহারের রাজনীতিতে নারী
বিহারের ভারতীয় জাতীয় কংগ্রেসের রাজনীতিবিদ
২০শ শতাব্দীর ভারতীয় রাজনীতিবিদ
২০শ শতাব্দীর ভারতীয় নারী রাজনীতিবিদ
ব্রাহ্ম
ভারতীয় নারী সক্রিয়কর্মী
শিক্ষক ডট কম

শিক্ষক ডট কম বাংলা ভাষায় সম্পূর্ণ স্বেচ্ছাসেবার ভিত্তিতে পরিচালিত মুক্ত জ্ঞানের প্রকাশ ও বিকাশের জন্য একটি অনলাইন প্ল্যাটফর্ম।  বাংলাদেশ ও ভারতের প্রত্যন্ত অঞ্চলের ও পিছিয়ে পড়া বাংলা ভাষাভাষী শিক্ষার্থীদের জন্য সম্পূর্ণ বাংলা ভাষায় ভালো মানের কোর্স পৌঁছে দেয়ার লক্ষ্যে এটি ২০১২ সালের আগস্ট মাসে যাত্রা শুরু করে।

ইতিহাস
২০১২ সালে অধ্যাপক রাগিব হাসানের হাত ধরে এটি যাত্রা শুরু করে। এর প্রথম কোর্স ছিল কম্পিউটার নিরাপত্তার ওপরে। বাংলা ভাষায় প্রথম শিক্ষা বিষয়ক পূর্নাঙ্গ ওয়েবসাইট এটি। প্রতিষ্ঠার প্রথম ১৪ মাসেই এর লেকচারগুলো প্রায় ২২ লাখ বার দেখা হয় এবং প্রথম দুই বছরে এর লেকচারগুলো দেখা হয় মোট ৪২ লাখ বার। বাংলা ভাষায় প্রথম শিক্ষা বিষয়ক পূর্নাঙ্গ ওয়েবসাইট এটি।

পুরস্কার ও সম্মাননা
শিক্ষক ২০১৩ গুগল রাইজ এওয়ার্ড, ইনফরমেশন সোসাইটি ইনোভেশন ফান্ড অ্যাওয়ার্ড, দ্য বব্স ইউজার এওয়ার্ড এবং ২০১৪ সালে ইন্টারনেট সোসাইটি (ISOC) কমিউনিটি গ্রান্ট লাভ করে।

কোর্সসমুহ
বর্তমানে এখানে ১১টি ক্যাটেগরিতে মোট ৬৫ টি বিষয়ের উপরে কোর্স রয়েছে। যার মদ্ধে সম্পূর্ণ কোর্স রয়েছে ২৭ টি। প্রতিটি কোর্সের সঙ্গেই রয়েছে ভিডিও টিউটোরিয়াল।

ফ্রিল্যান্স কর্নার

 CCNA পরিচিতি
 ওয়ার্ডপ্রেস ফর বিগিনারস
 ফ্রিল্যান্সিং
 বেসিক ওয়েবসাইট ডিজাইন
 ওয়ার্ডপ্রেস পরিচিতি
 বেসিক অ্যাডোবি ফটোশপ গ্রাফিক্স ডিজাইন
 জাভাস্ক্রিপ্ট পরিচিতি
</div>

মোবাইল এপ্লিকেশন ডেভেলপমেন্ট

 অ্যান্ড্রয়েড এপ্লিকেশন ডেভেলপমেন্ট
 অ্যান্ড্রয়েড এপইনভেন্টর ডেভেলপমেন্ট
 আইওএস এপ্লিকেশন ডেভেলপমেন্ট
 আইফোন এপ্লিকেশন ডেভেলপমেন্ট
 জাভা/অবজেক্ট-ওরিয়েন্টেড প্রোগ্রামিং/অ্যান্ড্রয়েড এপ্লিকেশন ডেভেলপমেন্ট
</div>

কম্পিউটার বিজ্ঞান ও তথ্যপ্রযুক্তি

 ডিজিটাল লজিক ডিজাইন
 নিউমেরিকাল অ্যানালাইসিস
 কোয়ান্টাম কম্পিউটেশন
 মাইক্রোসফট excel
 মাইক্রোসফট এসকিউএল সার্ভার ২০১২
 punBB দিয়ে ফোরাম তৈরী
 প্রোগ্রামিং এ হাতে খড়ি
 পাইথন পরিচিতি
 সলিডওয়ার্ক্স (SolidWorks) পরিচিতি
 মাল্টিসিম টিউটোরিয়াল
 R পরিচিতি
 SAS পরিচিতি
 ম্যাটল্যাব/MATLAB পরিচিতি
 সি প্রোগ্রামিং
 সি++ প্রোগ্রামিং
 ক্লাউড কম্পিউটিং
 কম্পিউটার ভিশন পরিচিতি
</div>

প্রকৌশল

 অটোমোটিভ ইঞ্জিনিয়ারিং পরিচিতি
 রোবোটিক্স পরিচিতি
 তড়িৎকৌশল পরিচিতি
 সিগনাল প্রসেসিং/লিনিয়ার সিস্টেমস
 আইপি টেলিফোনী
 জ্যোতির্বিজ্ঞান ১০১
 কেমিকৌশল পরিচিতি
 জিওগ্রাফিক ইনফর্মেশন সিস্টেম (GIS) পরিচিতি
</div>

ভাষা

 কোরিয়ান ভাষা
 জার্মান ভাষার সহজ পাঠ
 ইংরেজি ভোকাবুলারি শিক্ষা
</div>

স্কুল ও কলেজ

 প্রাথমিক গণিত ৫ম শ্রেণী
 মাধ্যমিক জ্যামিতি
 মাধ্যমিক গণিত – ত্রিকোণমিতি
 স্কুলের জীববিজ্ঞান – জীব, জীবন, ও পরিবেশ
 উচ্চ মাধ্যমিক গণিত – বীজগণিত
 উচ্চ মাধ্যমিক জীববিজ্ঞান – ডিএনএ
 উচ্চমাধ্যমিক রসায়ন
 স্কুলের পদার্থবিদ্যা-মেকানিক্স
 HSC English Text Reading
</div>

উচ্চ শিক্ষা ও প্রস্তুতি

 বিদেশে উচ্চশিক্ষা
 IELTS এর সহজ পাঠ
</div>

লাইফ স্কিল্স

 ফটোগ্রাফী
 রন্ধনকলা ১০১
 দাবা খেলা পরিচিতি
 টেকনিকাল রিপোর্ট রাইটিং
</div>

গণিত

 পরিসংখ্যান পরিচিতি
 ক্যালকুলাসের অ-আ-ক-খ
</div>

জীববিজ্ঞান

 প্রোটিনের গঠন
 ক্যান্সার ন্যানোটেকনলজি
 মেটাবলিক সিনড্রোম পরিচিতি
 বায়োইনফরমেটিক্স পরিচিতি
 নিউরোসায়েন্স পরিচিতি
</div>

বাণিজ্য
 ফাইন্যান্স ১০১ – অর্থবিজ্ঞান পরিচিতি

তথ্যসূত্র

বহিঃসংযোগ
 বাংলায় ই-শিক্ষার স্বপ্নের প্রকল্প-রাগিব হাসান

শিক্ষামূলক ওয়েবসাইট
বাংলাদেশী ওয়েবসাইট
২০১২-এ বাংলাদেশে প্রতিষ্ঠিত
বাংলাদেশী শিক্ষামূলক ওয়েবসাইট
দুকড়িবালা দেবী

দুকড়িবালা দেবী (২১ জুলাই, ১৮৮৭ ― ২৮ এপ্রিল, ১৯৭১) ব্রিটিশ বিরোধী স্বাধীনতা আন্দোলনের একজন নারী বিপ্লবী। বঙ্গভঙ্গ বিরোধী আন্দোলনে তিনি সক্রিয় ভাবে অংশগ্রহণ করেন। তিনি ছিলেন বাংলার প্রথম দিকের নারী বিপ্লবীদের মধ্যে অন্যতম। ব্রিটিশ শাসক দ্বারা তিনিই  প্রথম সশ্রম কারাদণ্ড প্রাপ্ত নারী ছিলেন।

জন্ম ও পরিবার
দুকড়িবালা দেবীর জন্ম বীরভূম জেলার নলহাটি থানার ঝাউপাড়া। তার পিতা ছিলেন নীলমণি চট্টোপাধ্যায় এবং মা কমলকামিনী দেবী। স্বামীর নাম ফনিভূষন চক্রবর্তী।দুকড়িবালা দেবীর বোনপো নিবারণ ঘটক ছিলেন সশস্ত্র বিপ্লববাদী।

বিপ্লবী কর্মকাণ্ড 
দুকড়িবালার বোনপোর নাম ছিল নিবারণ ঘটক। মাসিমা দুকড়িবালা নিবারণ ঘটককে খুব স্নেহ করতেন। বোনপো প্রায়ই তার বাড়িতে বন্ধুবান্ধব নিয়ে আসতেন। স্বদেশী বই বা বে-আইনি বই লুকিয়ে পড়ার স্থান ছিল মাসিমার বাড়ি। এইসব দেখে দুকড়িবালা দেবীর কেমন সন্দেহ হতো। তিনি সকলের আড়ালে বইগুলি দেখেন এবং পড়েন। নিবারণ ঘটকের প্রভাবে দুকড়িবালা দেশের কাজে এগিয়ে আসেন। বিপ্লবী দলে 'মাসীমা' নামে পরিচিত ছিলেন। ১৯১৪ সালে কলকাতায় বিপ্লবী  বিপিনবিহারী গঙ্গোপাধ্যায়ের নেতৃত্বে রডা কোম্পানীর মাউজার পিস্তল ও তার কার্তুজের ৫০ টি বাক্স লুট হয়। তার কিছু আসে নিবারণ ঘটকের কাছে, তার দেওয়া সাতখানি মাউজার পিস্তল ও কার্তুজ নিজের হেফাজতে লুকিয়ে রাখেন দুকড়িবালা। পুলিশ খবর পেয়ে ৮ জানুয়ারি ১৯১৭ সালে তার বাড়ি তল্লাশি চালায় এবং দুকড়িবালা দেবী গ্রেপ্তার হন। কোলের শিশুকে ছেড়ে তাকে জেলে যেতে হয়। ১৯১৮ সালে ডিসেম্বর মাসে তিনি জেল থেকে মুক্তি পান। উল্লেখ্য, দুকড়িবালা দেবীই পরাধীন ভারতে অস্ত্র আইনে দন্ডিতা প্রথম মহিলা।

মৃত্যু 
২৮ এপ্রিল, ১৯৭০ দুকড়িবালা দেবী মারা যান।

তথ্যসূত্র 

১৮৮৭-এ জন্ম
১৯৭০-এ মৃত্যু
ভারতের স্বাধীনতা আন্দোলন
বীরভূম জেলার ব্যক্তি
ভারতীয় বিপ্লবী
নারী বিপ্লবী
সিন্ধি উইকিপিডিয়া

সিন্ধি উইকিপিডিয়া  হচ্ছে অনলাইন বিশ্বকোষ উইকিপিডিয়ার সিন্ধি ভাষার সংস্করণ। ২০০৬ সালে যাত্রা শুরু হয় এই উইকিপিডিয়ার এবং   পর্যন্ত নিবন্ধ সংখ্যা টি এবং  জন ব্যবহারকারী,  জন প্রশাসক টি ফাইল আছে এই উইকিপিডিয়ায় এবং সর্বমোট সম্পাদনার সংখ্যা  টি।

মাইলফলক

তথ্যসূত্র

বহিঃসংযোগ 

  সিন্দি উউইকিপিডিয়া
  সিন্দি উউইকিপিডিয়ার মোবাইল সংস্করণ

ভাষা অনুযায়ী উইকিপিডিয়া
২০০৬-এ প্রতিষ্ঠিত ইন্টারনেট সম্পত্তি
ধীরেন্দ্রলাল বড়ুয়া

ধীরেন্দ্রলাল বড়ুয়া (? - ১২ জানুয়ারি, ১৯৩৪) চট্টগ্রাম  যুববিদ্রোহের একজন কিশোর শহীদ।

বিপ্লবী কার্যাবলী 
ধীরেন্দ্রলাল বড়ুয়া জৈষ্ঠপুরা গ্রামের একজন স্কুলপড়ুয়া। তিনি ছিলেন মাস্টারদা সূর্যসেনের বিপ্লবী দলের একজন কিশোর সদস্য। চট্টগ্রাম বিদ্রোহের বিপ্লবীদের আশ্রয় দেওয়া এবং ১৯৩৩ খ্রিষ্টাব্দের নভেম্বর মাসে চট্টগ্রাম জেল সংলগ্ন এলাকায় মিছিল করার অপরাধে তার কারাদণ্ড হয়।

মৃত্যু 
চট্টগ্রাম জেলে বন্দী অবস্থায় মাস্টারদা ও তারকেশ্বর দস্তিদারের ফাঁসির কিছু পূর্বে ধীরেন্দ্রলাল ও সহ বন্দীরা মাস্টারদার নামে জয়ধ্বনি ও বন্দে মাতরম্‌ স্লোগান দিতে থাকেন। স্লোগান দেওয়ার অপরাধে কারারক্ষীরা তাকে অমানুষিক প্রহার ও নির্যাতন করে। এর ফলে তার মৃত্যু হয়।

তথ্যসূত্র 

১৯৩৪-এ মৃত্যু
ভারতের স্বাধীনতা আন্দোলন
চট্টগ্রাম জেলার বিপ্লবী
বাংলাদেশী বৌদ্ধ
বাংলাদেশী বিপ্লবী
ভারতীয় বিপ্লবী
বাঙালি ভারতীয় স্বাধীনতা সংগ্রামী
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
বাঙালি বিপ্লবী
অনুশীলন সমিতি
২০শ শতাব্দীর রাজনীতিবিদ
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
দ্য অডিশন

দ্য অডিশন  মার্টিন স্কোরসেজি পরিচালিত ২০১৫ সালের স্বল্পদৈর্ঘ্য চলচ্চিত্র। এতে অভিনয় করেছেন লিওনার্দো ডিক্যাপ্রিও ও রবার্ট ডি নিরো তাদের নিজেদের ভূমিকায় অভিনয় করেছেন, যারা মার্টিন স্কোরসেজির পরবর্তী চলচ্চিত্রের অডিশনের জন্য এশিয়া থেকে আগমন করেন।

চলচ্চিত্রটি স্টুডিও সিটি ম্যাকাও রিসোর্ট ও ক্যাসিনোর প্রমোশন হিসেবে তৈরি করা হয়েছিল। এটি স্কোরসেজির প্রথম চলচ্চিত্র যেখানে ডিক্যাপ্রিও ও ডি নিরো একসাথে অভিনয় করেছেন। ডি নিরো স্কোরসেজির আটটি চলচ্চিত্রে ও ডিক্যাপ্রিও পাঁচটি চলচ্চিত্রে এবং ডিক্যাপ্রিও ও ডি নিরো একটি চলচ্চিত্রে অভিনয় করলেও তাদের তিনজনের একত্রে এটিই প্রথম চলচ্চিত্র। ব্রাড পিটও তার নিজের ভূমিকায় একটি ক্যামিও চরিত্রে অভিনয় করেন।

কাহিনী সংক্ষেপ
লিওনার্দো ডিক্যাপ্রিও ও রবার্ট ডি নিরো মার্টিন স্কোরসেজির সাথে সিটি অফ ড্রিম রিসোর্টে তার নতুন চলচ্চিত্রের অডিশনের জন্য দেখা করে। তাদের দুজনের স্কোরসেজির সাথে পূর্ব অভিনয়ের অভিজ্ঞতা থাকলেও তাদের দুজনকে এইবার একই চরিত্রের জন্য প্রতিযোগিতা করতে হবে।

স্কোরসেজি তাদের সম্ভাব্য চরিত্রের ব্যাপারে আলোচনা করে। ডি নিরো ও ডিক্যাপ্রিও দুজনকেই তারা কেন এই চরিত্রের জন্য যোগ্য তা প্রমাণ করতে হবে। হোটেলে ডিনার করার সময় ব্যাড পিট অভিণিত একটি বিজ্ঞাপন দেখে তিনি মুগ্ধ হন।

পরে তারা তিনজন জাপান যান এবং ডি নিরো ও ডিক্যাপ্রিও তাদের চরিত্রের জন্য চূড়ান্ত অডিশন দেয়। স্কোরসেজি হঠাৎ ঘোষণা দেন তারা কেউই এই চরিত্রের জন্য উপযুক্ত নয় এবং তারা চলে যান। কিন্তু তারা দুজন থেকে কাউকে কেন নির্বাচন করা হল না তা জানার জন্য খোঁজ নিয়ে দেখে স্কোরসেজি পিটের সাথে সাক্ষাৎ করতে গেছে। পিট শর্ট নোটিশে জাপান আসে তার সাথে দেখা করতে। ডি নিরো ও ডিক্যাপ্রিও বুঝতে পারে এই চরিত্রের জন্য পিটকে নির্বাচন করা হয়েছে। তারা নিরাশ হয়ে চলে যায়।

কুশীলব
লিওনার্দো ডিক্যাপ্রিও - নিজে
ব্র্যাড পিট - নিজে
রবার্ট ডি নিরো - নিজে
মার্টিন স্কোরসেজি - নিজে

নির্মাণ
মেলকো পিবিএল হোল্ডিংস-এর অর্থায়নে স্টুডিও সিটি ম্যাকাও রিসোর্ট ও ক্যাসিনোর উদ্বোধনী উপলক্ষ্যে চলচ্চিত্রটি নির্মিত হয়। চলচ্চিত্রটির বাজেট ছিল ৳৭০ মিলিয়ন এবং প্রত্যেক অভিনেতাকে দুইদিনের জন্য ৳১৩ মিলিয়ন করে দেওয়া হয়।

চলচ্চিত্রটির কাহিনী ও চিত্রনাট্য লিখেছেন টেরেন্স উইন্টার, যিনি এর আগে স্কোরসেজির দ্য উলফ অফ ওয়াল স্ট্রিট ও বোর্ডওয়াক এম্পায়ার-এর চিত্রনাট্য লিখেছেন। চলচ্চিত্রটি নিউ ইয়র্ক সিটিতে ধারণ করা হয় এবং এক সপ্তাহের কম সময়ে হয়ে যায়। ক্যাসিনোটি তখনও নির্মাণ না হওয়ায় পরে থ্রিডি ব্যবহার করে তা দেখানো হয়।

মুক্তি
২০১৫ সালের ২৭ অক্টোবর স্টুডিও সিটি ম্যাকাও রিসোর্ট ও ক্যাসিনোতে ছবিটির উদ্বোধন হয়। স্কোরসেজি, ডি নিরো, ডিক্যাপ্রিও ও প্রযোজক ব্রেট র‍্যাটনার প্রিমিয়ারে উপস্থিত ছিলেন।

তার আগে ২০১৫ সালের ৩ অক্টোবর দক্ষিণ কোরিয়ার ২০তম বুসান আন্তর্জাতিক চলচ্চিত্র উৎসব-এ প্রদর্শিত হয়। ছবিটি ৭ সেপ্টেম্বর, ২০১৫ ভেনিস চলচ্চিত্র উতসব-এ প্রদর্শনের কথা থাকলেও প্রযুক্তিগত ত্রুটির কারণে তা বাদ দেওয়া হয়।

তথ্যসূত্র

বহিঃসংযোগ
 

২০১৫-এর চলচ্চিত্র
২০১০-এর দশকের স্বল্পদৈর্ঘ্য চলচ্চিত্র
ইংরেজি ভাষার চলচ্চিত্র
মার্কিন স্বল্পদৈর্ঘ্য চলচ্চিত্র
মার্কিন চলচ্চিত্র
মার্টিন স্কোরসেজি পরিচালিত স্বল্পদৈর্ঘ্য চলচ্চিত্র
২০১০-এর দশকের মার্কিন চলচ্চিত্র
২০১০-এর দশকের ইংরেজি ভাষার চলচ্চিত্র
অভিনয়শিল্পী সম্পর্কে চলচ্চিত্র
জাপানের পটভূমিতে চলচ্চিত্র
নিউ ইয়র্ক শহরে ধারণকৃত চলচ্চিত্র
দিগম্বর বিশ্বাস

দিগম্বর বিশ্বাস বাংলার নীল বিদ্রোহের (১৮৫৯ - ৬০) অন্যতম প্রধান নেতা। সম্পর্কে তিনি বিপ্লবী শহীদ বসন্ত বিশ্বাসের খুল্ল পিতামহ।

প্রারম্ভিক জীবন 
দিগম্বর বিশ্বাস ও অপর নেতা বিষ্ণুচরন বিশ্বাস  দুজনেই চৌগাছার বাসিন্দা ছিলেন। তারা প্রথম জীবনে নীলকুঠির দেওয়ানের কাজ করতেন। কোথাও কোথাও উল্লেখ আছে তারা পরস্পরের সহোদর ছিলেন যদিও তার সুনির্দিষ্ট প্রমাণ নেই।

নীল বিদ্রোহ 
কৃষকদের ওপর নীলকরদের অবর্ণনীয় অত্যাচার ও শোষণ প্রত্যক্ষ করে দিগম্বর বিশ্বাস কুঠির দেওয়ানি পদে ইস্তফা দেন এবং বিদ্রোহী কৃষকদের সংগঠিত কর‍তে থাকেন নীলকরদের বিরুদ্ধে। বিদ্রোহীরা অস্ত্র চালনা জানতোনা, তিনি তার অর্থ ব্যয় করে বরিশাল থেকে লাঠিয়াল আনিয়ে নীলচাষীদের বল্লম ও লাঠিখেলা শেখান এবং প্রতিরোধ বাহিনী গড়ে তুলেছিলেন। নদিয়া ও যশোর জেলার বিস্তীর্ণ এলাকা জুড়ে তার নেতৃত্বে নীল বিদ্রোহ সংঘঠিত হয়। কৃষকদের সাহায্যার্থে দিগম্বর ও বিষ্ণুচরণ দুজনে তৎকালীন আমলে ১৭ হাজার টাকা ব্যয় করে সর্বস্বান্ত হয়ে যান। তারা গরীব কৃষকের স্বার্থকেই নিজেদের স্বার্থ বলে ভেবেছিলেন তা প্রমাণিত। ঐতিহাসিক সতীশ মিত্রের ভাষায় "বিশ্বাসদের কিছু সংগতি ছিল, যাহা ছিল সবই এই আন্দোলনে ব্যয় করিলেন। প্রজার জোট ভাঙ্গিবার জন্যে নীলকরেরা ক্ষেপিয়া গেল। বিশ্বাসেরা বরিশাল হইতে লাঠিয়াল আনিলেন, দেশের লোককে লাঠি ধরাইলেন..."। ভারতের কৃষক বিদ্রোহের ইতিহাসে কৃষকবীর, জনদরদী ও নীল বিদ্রোহের প্রধান নেতা দিগম্বর বিশ্বাস এক উজ্জ্বল জ্যোতিষ্ক।

তথ্যসূত্র 

নীল বিদ্রোহ
টপ হিরো

টপ হিরো একটি বাংলাদেশী অ্যাকশনধর্মী চলচ্চিত্র। চিত্রনাট্য, পরিচালনা ও  প্রযোজনা করেছেন মনতাজুর রহমান আকবর। প্রধান ভূমিকায় অভিনয় করেছেন শাকিব খান ও অপু বিশ্বাস। এটির প্রযোজনা পরিবেশনায় আছে স্টারপ্লাস। ২০১০ সালে ৮ অক্টোবর ছবিটি মুক্তি পায়। এটি মূলত তামিল মুদালভান (১৯৯৯) ও পশ্চিমবঙ্গের মিনিস্টার ফাটাকেষ্ট (২০০৭) থেকে অনুপ্রাণিত।

কাহিনী 
সন্ত্রাসী বাদশা প্রশাসনের যোগসাজসে শহরকে মগের মুলুকে পরিণত করেছে। ছিনতাই, চাদাবাজি,খুন, গুম, জমি দখলে অতিষ্ঠ হয়ে উঠেছে নগরবাসী। অনেকে সর্বস্বান্ত হয়েছে,আর অনেকে হারিয়েছে প্রিয়জনকে। বিচার চাওয়াটাও যেন অন্যায়। মামলা করলে বাড়তি ক্ষতির সম্মুখীন হতে হয়। কিন্তু আর কতদিন অপরাধীর কাছে জিম্মি হয়ে থাকবে শান্তিকামী সাধারণ মানুষ? আর কতজনের প্রাণ যাবে সন্ত্রাসী বাদশার হাতে? কে ঠেকাবে বাদশাকে? বাদশার ত্রাসের রাজত্ব ধ্বংস করে দেওয়ার মতো একজনই আছে শহরে। তিনি হচ্ছেন টপ হিরো।

অভিনয়ে 
 শাকিব খান - হিরো, টপ হিরো, হারুন 
 অপু বিশ্বাস - কাহিনি 
 প্রবীর মিত্র - স্যার 
 মিশা সওদাগর - বাদশা 
 মাইকেল
 রেহানা জলি
 রেবেকা
 প্রার্থনা ফারদিন দিঘী
 জিল্লুর রহমান
 রাজু সরকার
 শিবা সানু
 কাবিলা - কাবিলা 
 নাসরিন
 সাগর শিকদার

সংগীত

তথ্যসূত্র

বহিঃসংযোগ 
 
 

২০১০-এর চলচ্চিত্র
২০১০-এর দশকের মারপিটধর্মী চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বাংলাদেশী মারপিটধর্মী চলচ্চিত্র
মনতাজুর রহমান আকবর পরিচালিত চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
ভারতীয় চলচ্চিত্রের বাংলাদেশী পুনর্নির্মাণ
অ্যাডাম অ্যান্ড ওয়াইভস

অ্যাডাম অ্যান্ড ওয়াইভস (ইংরেজি: Adam & Yves) হল ১৯৭৪ সালে পুরুষ-সমকামী দর্শকদের জন্য নির্মিত একটি এক্স=রেটেড চলচ্চিত্র। এই চলচ্চিত্রে গ্রেটা গার্বোর ফুটেজের বেআইনিভাবে ব্যবহার করা হয়েছিল বলে এটি বিশেষভাবে উল্লেখযোগ্য। এই কিংবদন্তি অভিনেত্রীকে এই চলচ্চিত্রেই শেষ বারের জন্য দেখা গিয়েছিল।

এই চলচ্চিত্রটির প্রেক্ষাপট প্যারিসের এক বসন্তকাল। এই চলচ্চিত্রে দেখা যায়, ফরাসি ইয়াইভস (মার্কাস জিওভান্নি) আমেরিকান পর্যটক অ্যাডামকে মাইকেল হার্ডউইক) অনুসরণ করছেন। দু’জনের মধ্যে একটি স্বল্পকালীন সম্পর্ক গড়ে ওঠে। কিন্তু ওয়াইভস নিজেদের ব্যক্তিগত তথ্যবিনিময়ে বাধা দিলে সেই সম্পর্ক দীর্ঘস্থায়ী সম্পর্কে পরিণত হতে পারে না।

চলচ্চিত্র জগৎ থেকে অবসর গ্রহণ করে গ্রেটা গার্বো নিউ ইয়র্ক সিটিতে থাকতেন। জানা যায় যে, চলচ্চিত্রটি নির্মাণের সময় পিটার ডি রোম সেখানেই তাকে অনুসরণ করতে থাকেন। অনেক অনুসন্ধানের পর ডি রোম তাকে দেখতে পান এবং গার্বো যখন ফার্স্ট অ্যাভিনিউ ধরে হেঁটে চলেছিলেন, তখনই তার ফুটেজ শ্যুট করেন। ফুটেজটি অ্যাডাম অ্যান্ড ওয়াইভস ছবিতে যুক্ত হয়। অ্যাডাম কীভাবে একবার সেই রহস্যময়ী তারকাকে দেখতে পেয়েছিলেন, তারই স্মৃতিচারণা হিসেবে ছবিতে এই ফুটেজটি ব্যাখ্যাত হয়েছিল। গার্বোর ফুটেজটি তার অবগতি বা অনুমতি ব্যতিরেকেই ব্যবহৃত হয়েছিল। আর এই ফুটেজ গ্রহণের জন্য তাকে পারিশ্রমিকও দেওয়া হয়নি।

আরও দেখুন 
 পুরুষ-সমকামী পর্নোগ্রাফিক চলচ্চিত্রের অভিনেতাদের তালিকা
 পর্নোগ্রাফিক চলচ্চিত্র স্টুডিওগুলির তালিকা

পাদটীকা

বহিঃসংযোগ 
 
 

১৯৭৪-এর চলচ্চিত্র
১৯৭০-এর দশকের পর্নোগ্রাফিক চলচ্চিত্র
পুরুষ-সমকামী পর্নোগ্রাফিক চলচ্চিত্র
১৯৭০-এর দশকের এলজিবিটি-সংক্রান্ত চলচ্চিত্র
গ্রেটা গার্বো
গে পর্নোগ্রাফিক চলচ্চিত্র
প্যারিসের পটভূমিতে চলচ্চিত্র